Ericu950/Stoicheia-meter-silver huggingface dataset:
μῶν βεβούλευμαι κακῶς ;
οὐδ  ἂν σὺ φαίης , εἴ σε μὴ κνίζοι λέχος .
ἀλλ  ἐς τοσοῦτον ἥκεθ  ὥστ ὀρθουμένης εὐνῆς γυναῖκες πάντ ἔχειν νομίζετε , ἢν δ αὖ γένηται ξυμφορά τις ἐς λέχος , τὰ λῷστα καὶ κάλλιστα πολεμιώτατα τίθεσθε .
χρῆν γὰρ ἄλλοθέν ποθεν βροτοὺς παῖδας τεκνοῦσθαι , θῆλυ δ οὐκ εἶναι γένος ·
χοὕτως ἂν οὐκ ἦν οὐδὲν ἀνθρώποις κακόν .
ἰᾶσον , εὖ μὲν τούσδ ἐκόσμησας λόγους ·
ὅμως δ ἔμοιγε , κεἰ παρὰ γνώμην ἐρῶ , δοκεῖς προδοὺς σὴν ἄλοχον οὐ δίκαια δρᾶν .
ἦ πολλὰ πολλοῖς εἰμι διάφορος βροτῶν .
ἐμοὶ γὰρ ὅστις ἄδικος ὢν σοφὸς λέγειν πέφυκε , πλείστην ζημίαν ὀφλισκάνει ·
γλώσσῃ γὰρ αὐχῶν τ ἄδικ εὖ περιστελεῖν , τολμᾷ πανουργεῖν ·
ἔστι δ οὐκ ἄγαν σοφός .
ὡς καὶ σὺ μή νυν εἰς ἔμ εὐσχήμων γένῃ λέγειν τε δεινός .
ἓν γὰρ ἐκτενεῖ σ ἔπος ·
χρῆν σ  , εἴπερ ἦσθα μὴ κακός , πείσαντά με γαμεῖν γάμον τόνδ  , ἀλλὰ μὴ σιγῇ φίλων .
καλῶς γ ἄν , οἶμαι , τῷδ ὑπηρέτεις λόγῳ , εἴ σοι γάμον κατεῖπον , ἥτις οὐ δὲ νῦν τολμᾷς μεθεῖναι καρδίας μέγαν χόλον .
οὐ τοῦτό σ εἶχεν , ἀλλὰ βάρβαρον λέχος πρὸς γῆρας οὐκ εὔδοξον ἐξέβαινέ σοι .
εὖ νῦν τόδ ἴσθι , μὴ γυναικὸς οὕνεκα γῆμαί με λέκτρα βασιλέων ἃ νῦν ἔχω , ἀλλ  , ὥσπερ εἶπον καὶ πάρος , σῷσαι θέλων σέ , καὶ τέκνοισι τοῖς ἐμοῖς ὁμοσπόρους φῦσαι τυράννους παῖδας , ἔρυμα δώμασι 0 .
μή μοι γένοιτο λυπρὸς εὐδαίμων βίος μηδ  ὄλβος ὅστις τὴν ἐμὴν κνίζοι φρένα .
οἶσθ  ὡς μέτευξαι , καὶ σοφωτέρα φανῇ ;
τὰ χρηστὰ μή σοι λυπρὰ φαίνεσθαι ποτέ , μηδ  εὐτυχοῦσα δυστυχὴς εἶναι δοκεῖν .
ὕβριζ  , ἐπειδὴ σοὶ μὲν ἔστ ἀποστροφή , ἐγὼ δ ἔρημος τήνδε φευξοῦμαι χθόνα .
αὐτὴ τάδ εἵλου ·
μηδέν ἄλλον αἰτιῶ .
τί δρῶσα 0 ;
μῶν γαμοῦσα καὶ προδοῦσά σε 0 ;
ἀρὰς τυράννοις ἀνοσίους ἀρωμένη 0 .
καὶ σοῖς ἀραία γ οὖσα τυγχάνω δόμοις .
ὡς οὐ κρινοῦμαι τῶνδέ σοι τὰ πλείονα 0 .
ἀλλ  , εἴ τι βούλῃ παισὶν ἢ σαυτῆς φυγῇ προσωφέλημα χρημάτων ἐμῶν λαβεῖν , λέγ  ·
ὡς ἕτοιμος ἀφθόνῳ δοῦναι χερὶ ξένοις τε πέμπειν σύμβολ  , οἳ δράσουσί σ εὖ 0 .
καὶ ταῦτα μὴ θέλουσα μωρανεῖς , γύναι ·
λήξασα δ ὀργῆς κερδανεῖς ἀμείνονα .
οὔτ  ἂν ξένοισι τοῖσι σοῖς χρησαίμεθ ἄν , οὔτ  ἄν τι δεξαίμεσθα , μη δ ἡμῖν δίδου ·
κακοῦ γὰρ ἀνδρὸς δῶρ ὄνησιν οὐκ ἔχει .
ἀλλ  οὖν ἐγὼ μὲν δαίμονας μαρτύρομαι , ὡς πάνθ ὑπουργεῖν σοί τε καὶ τέκνοις θέλω ·
σοὶ δ οὐκ ἀρέσκει τ ἀγάθ  , ἀλλ αὐθαδίᾳ φίλους ἀπωθῇ ·
τοιγὰρ ἀλγυνῇ πλέον 0 .
χώρει ·
πόθῳ γὰρ τῆς νεοδμήτου κόρης αἱρῇ χρονίζων δωμάτων ἐξώπιος .
νύμφευ  ·
ἴσως γάρ  σὺν θεῷ δ εἰρήσεται  γαμεῖς τοιοῦτον ὥστε σ ἀρνεῖσθαι γάμον .
ἔρωτες ὑπὲρ μὲν ἄγαν ἐλθόντες οὐκ εὐδοξίαν οὐδ  ἀρετὰν παρέδωκαν ἀνδράσιν ·
εἰ δ ἅλις ἔλθοι Κύπρις , οὐκ ἄλλα θεὸς εὔχαρις οὕτως 0 .
μήποτ  , ὦ δέσποιν  , ἐπ ἐμοὶ χρυσέων τόξων ἐφείης ἱμέρῳ χρίσασ  ἄφυκτον οἰστόν .
στέργοι δέ με σωφροσύνα , δώρημα κάλλιστον θεῶν ·
μηδέ ποτ ἀμφιλόγους ὀργὰς ἀκόρεστά τε νείκη θυμὸν ἐκπλήξασ  ἑτέροις ἐπὶ λέκτροις προσβάλοι δεινὰ Κύπρις , ἀπτολέμους δ εὐνὰς σεβίζουσ  ὀξύφρων κρίνοι λέχη γυναικῶν .
ὦ πατρίς , ὦ δώματα , μὴ δῆτ  ἄπολις γενοίμαν τὸν ἀμηχανίας ἔχουσα δυσπέρατον αἰῶν  , οἰκτροτάτων ἀχέων .
θανάτῳ θανάτῳ πάρος δαμείην ἁμέραν τάνδ ἐξανύσασα ·
μό  χθων δ οὐκ ἄλλος ὕπερθεν ἢ γᾶς πατρίας στέρεσθαι 0 1 .
εἴδομεν , οὐκ ἐξ ἑτέρων μῦθον ἔχω φράσασθαι ·
σὲ γὰρ οὐ πόλις , οὐ φίλων τις ᾤκτισεν παθοῦσαν δεινότατον παθέων .
ἀχάριστος ὄλοιθ  , ὅτῳ πάρεστιν μὴ φίλους τιμᾶν καθαρᾶν ἀνοί  ξαντα κλῇδα φρενῶν ·
ἐμοὶ μὲν φίλος οὔποτ ἔσται .
μήδεια , χαῖρε ·
τοῦδε γὰρ προοίμιον κάλλιον οὐδεὶς οἶδε προσφωνεῖν φίλους .
ὦ χαῖρε καὶ σύ , παῖ σοφοῦ Πανδίονος , Αἰγεῦ .
πόθεν γῆς τῆσδ ἐπιστρωφᾷ πέδον ;
φοίβου παλαιὸν ἐκλιπὼν χρηστήριον 0 .
τί δ ὀμφαλὸν γῆς θεσπιῳδὸν ἐστάλης ;
παίδων ἐρευνῶν σπέρμ ὅπως γένοιτό μοι .
πρὸς θεῶν  ἄπαις γὰρ δεῦρ ἀεὶ τείνεις βίον ;
ἄπαιδές ἐσμεν δαίμονός τινος τύχῃ .
δάμαρτος οὔσης , ἢ λέχους ἄπειρος ὤν 0 ;
οὐκ ἐσμὲν εὐνῆς ἄζυγες γαμηλίου .
τί δῆτα Φοῖβος εἶπέ σοι παίδων πέρι ;
σοφώτερ  ἢ κατ ἄνδρα συμβαλεῖν ἔπη 0 .
θέμις μὲν ἡμᾶς χρησμὸν εἰδέναι θεοῦ 0 ;
μάλιστ  , ἐπεί τοι καὶ σοφῆς δεῖται φρενός 0 .
τί δῆτ ἔχρησε ;
λέξον , εἰ θέμις κλύειν 0 .
ἀσκοῦ με τὸν προύχοντα μὴ λῦσαι πόδα  πρὶν ἂν τί δράσῃς ἢ τίν ἐξίκῃ χθόνα ;
πρὶν ἂν πατρῴαν αὖθις ἑστίαν μόλω 0 .
σὺ δ ὡς τί χρῄζων τήνδε ναυστολεῖς χθόνα 0 ;
πιτθεύς τις ἔστι , γῆς ἄναξ Tροζηνίας . . . .
παῖς , ὡς λέγουσι , Πέλοπος , εὐσεβέστατος 0 .
τούτῳ θεοῦ μάντευμα κοινῶσαι θέλω .
σοφὸς γὰρ ἁνὴρ καὶ τρίβων τὰ τοιάδε 0 .
κ ἀμοί γε πάντων φίλτατος δορυξένων 0 .
ἀλλ  εὐτυχοίης καὶ τύχοις ὅσων ἐρᾷς .
τί γὰρ σὸν ὄμμα χρώς τε συντέτηχ  ὅδε ;
Αἰγεῦ , κάκιστός ἐστί μοι πάντων πόσις .
σαφῶς μοι σὰς φράσον δυσθυμίας .
ἀδικεῖ μ Ἰάσων οὐδὲν ἐξ ἐμοῦ παθών .
τί χρῆμα δράσας 0 ;
φράζε μοι σαφέστερον .
γυναῖκ  ἐφ ἡμῖν δεσπότιν δόμων ἔχει .
οὔ που τετόλμηκ  ἔργον αἴσχιστον τόδε ;
σάφ  ἴσθ  ·
ἄτιμοι δ ἐσμὲν οἱ πρὸ τοῦ φίλοι .
πότερον ἐρασθεὶς ἢ σὸν ἐχθαίρων λέχος 0 ;
μέγαν γ ἔρωτα πιστὸς οὐκ ἔφυ φίλοις .
ἴτω νυν , εἴπερ , ὡς λέγεις , ἐστὶν κακός .
ἀνδρῶν τυράννων κῆδος ἠράσθη λαβεῖν .
δίδωσι δ αὐτῷ τίς ;
πέραινέ μοι λόγον .
κρέων , ὃς ἄρχει τῆσδε γῆς Κορινθίας 0 .
συγγνωστὰ μέν τ ἄρ ἦν σε λυπεῖσθαι , γύναι .
ὄλωλα ·
καὶ πρός γ ἐξελαύνομαι χθονός .
πρὸς τοῦ 0 ;
τόδ ἄλλο καινὸν αὖ λέγεις κακόν .
κρέων μ ἐλαύνει φυγάδα γῆς Κορινθίας .
ἐᾷ δ Ἰάσων ;
οὐ δὲ ταῦτ ἐπῄνεσα .
λόγῳ μὲν οὐχί , καρτερεῖν δὲ βούλεται 0 .
ἀλλ  ἄντομαί σε τῆσδε πρὸς γενειάδος γονάτων τε τῶν σῶν ἱκεσία τε γίγνομαι , οἴκτιρον οἴκτιρόν με τὴν δυσδαίμονα καὶ μή μ ἔρημον ἐκπεσοῦσαν εἰσίδῃς , δέξαι δὲ χώρᾳ καὶ δόμοις ἐφέστιον .
οὕτως ἔρως σοὶ πρὸς θεῶν τελεσφόρος γένοιτο παίδων , κ αὐτὸς ὄλβιος θάνοις .
εὕρημα δ οὐκ οἶσθ οἷον ηὕρηκας τόδε ·
παύσω δέ σ ὄντ  ἄπαιδα καὶ παίδων γονὰς σπεῖραί σε θήσω ·
τοιάδ οἶδα φάρμακα .
πολλῶν ἕκατι τήνδε σοι δοῦναι χάριν , γύναι , πρόθυμός εἰμι , πρῶτα μὲν θεῶν , ἔπειτα παίδων ὧν ἐπαγγέλλῃ γονάς ·
ἐς τοῦτο γὰρ δὴ φροῦδός εἰμι πᾶς ἐγώ .
οὕτω δ ἔχει μοι ·
σοῦ μὲν ἐλθούσης χθόνα , πειράσομαί σου προξενεῖν δίκαιος ὤν .
τόσον γε μέντοι σοι προσημαίνω , γύναι ·
ἐκ τῆσδε μὲν γῆς οὔ σ ἄγειν βουλήσομαι , αὐτὴ δ ἐάνπερ εἰς ἐμοὺς ἔλθῃς δόμους , μενεῖς ἄσυλος κ οὔ σε μὴ μεθῶ τινι .
ἐκ τῆσδε δ αὐτὴ γῆς ἀπαλλάσσου πόδα ·
ἀναίτιος γὰρ καὶ ξένοις εἶναι θέλω .
ἔσται τάδ  ·
ἀλλὰ πίστις εἰ γένοιτό μοι τούτων , ἔχοιμ ἂν πάντα πρὸς σέθεν καλῶς .
μῶν οὐ πέποιθας ;
ἢ τί σοι τὸ δυσχερές 0 ;
πέποιθα ·
πελίου δ ἐχθρός ἐστί μοι δόμος Κρέων τε .
τούτοις δ ὁρκίοισι μὲν ζυγεὶς ἄγουσιν οὐ μεθεῖ  ἂν ἐκ γαίας ἐμέ ·
λόγοις δὲ συμβὰς καὶ θεῶν ἀνώμοτος φίλος γένοι ἂν τ ἀπικηρυκεύματα ·
οὐκ ἂν πίθοιο ·
τ ἀμὰ μὲν γὰρ ἀσθενῆ , τοῖς δ ὄλβος ἐστὶ καὶ δόμος τυραννικός 0 .
πολλὴν ἔλεξας ἐν λόγοις προμηθίαν ·
ἀλλ  , εἰ δοκεῖ σοι , δρᾶν τάδ οὐκ ἀφίσταμαι .
ἐμοί τε γὰρ τάδ ἐστὶν ἀσφαλέστατα , σκῆψίν τιν ἐχθροῖς σοῖς ἔχοντα δεικνύναι , τὸ σόν τ ἄραρε μᾶλλον ·
ἐξηγοῦ θεούς .
ὄμνυ πέδον Γῆς , πατέρα θ Ἥλιον πατρὸς τ οὐμοῦ , θεῶν τε συντιθεὶς ἅπαν γένος .
τί χρῆμα δράσειν ἢ τί μὴ δράσειν 0 ;
λέγε .
μήτ  αὐτὸς ἐκ γῆς σῆς ἔμ ἐκβαλεῖν ποτε , μήτ  ἄλλος ἤν τις τῶν ἐμῶν ἐχθρῶν ἄγειν χρῄζῃ , μεθήσειν ζῶν ἑκουσίῳ τρόπῳ .
ὄμνυμι Γαῖαν Ἡλίου θ ἁγνὸν σέβας θεούς τε πάντας ἐμμενεῖν ἅ σου κλύω .
ἀρκεῖ ·
τί δ ὅρκῳ τῷδε μὴ  μμένων πάθοις ;
ἃ τοῖσι δυσσεβοῦσι γίγνεται βροτῶν .
χαίρων πορεύου ·
πάντα γὰρ καλῶς ἔχει .
κ ἀγὼ πόλιν σὴν ὡς τάχιστ ἀφίξομαι , πράξασ  ἃ μέλλω καὶ τυχοῦσ ἃ βούλομαι .
ἀλλά σ ὁ Μαίας πομπαῖος ἄναξ πελάσειε δόμοις , ὧν τ ἐπίνοιαν σπεύδεις κατέχων πράξειας , ἐπεὶ γενναῖος ἀνήρ , Αἰγεῦ , παρ ἐμοὶ δεδόκησαι 0 .
ὦ Ζεῦ Δίκη τε Ζηνὸς Ἡλίου τε φῶς , νῦν καλλίνικοι τῶν ἐμῶν ἐχθρῶν , φίλαι , γενησόμεσθα κ εἰς ὁδὸν βεβήκαμεν ·
νῦν ἐλπὶς ἐχθροὺς τοὺς ἐμοὺς τείσειν δίκην 0 .
οὗτος γὰρ ἁνὴρ ᾗ μάλιστ ἐκάμνομεν λιμὴν πέφανται τῶν ἐμῶν βουλευμάτων ·
ἐκ τοῦδ ἀναψόμεσθα πρυμνήτην κάλων , μολόντες ἄστυ καὶ πόλισμα Παλλάδος .
ἤδη δὲ πάντα τ ἀμά σοι βουλεύματα λέξω ·
δέχου δὲ μὴ πρὸς ἡδονὴν λόγους .
πέμψασ  ἐμῶν τιν οἰκετῶν Ἰάσονα ἐς ὄψιν ἐλθεῖν τὴν ἐμὴν αἰτήσομαι ·
μολόντι δ αὐτῷ μαλθακοὺς λέξω λόγους , ὡς καὶ δοκεῖ μοι τ αὐτά , καὶ καλῶς ἔχειν γάμους τυράννων οὓς προδοὺς ἡμᾶς ἔχει ·
καὶ ξύμφορ εἶναι καὶ καλῶς ἐγνωσμένα 0 .
παῖδας δὲ μεῖναι τοὺς ἐμοὺς αἰτήσομαι , οὐχ ὡς λιποῦσ ἂν πολεμίας ἐπὶ χθονὸς ἐχθροῖσι παῖδας τοὺς ἐμοὺς καθυβρίσαι , ἀλλ  ὡς δόλοισι παῖδα βασιλέως κτάνω .
πέμψω γὰρ αὐτοὺς δῶρ ἔχοντας ἐν χεροῖν , νύμφῃ φέροντας , τήνδε μὴ φυγεῖν χθόνα , λεπτόν τε πέπλον καὶ πλόκον χρυσήλατον ·
κ ἄνπερ λαβοῦσα κόσμον ἀμφιθῇ χροΐ , κακῶς ὀλεῖται πᾶς θ ὃς ἂν θίγῃ κόρης ·
τοιοῖσδε χρίσω φαρμάκοις δωρήματα .
ἐνταῦθα μέντοι τόνδ ἀπαλλάσσω λόγον ·
ᾤμωξα δ οἷον ἔργον ἔστ ἐργαστέον τ οὐντεῦθεν ἡμῖν ·
τέκνα γὰρ κατακτενῶ τ ἄμ  ·
οὔτις ἔστιν ὅστις ἐξαιρήσεται ·
δόμον τε πάντα συγχέασ  Ἰάσονος ἔξειμι γαίας , φιλτάτων παίδων φόνον φεύγουσα καὶ τλᾶσ ἔργον ἀνοσιώτατον .
οὐ γὰρ γελᾶσθαι τλητὸν ἐξ ἐχθρῶν , φίλαι 0 .
ἴτω ·
τί μοι ζῆν κέρδος 0 ;
οὔ τε μοι πατρὶς οὔτ  οἶκος ἔστιν οὔ τ ἀποστροφὴ κακῶν .
ἡμάρτανον τόθ ἡνίκ  ἐξελίμπανον δόμους πατρῴους , ἀνδρὸς Ἕλληνος λόγοις πεισθεῖσ  , ὃς ἡμῖν σὺν θεῷ τείσει δίκην .
οὔτ  ἐξ ἐμοῦ γὰρ παῖδας ὄψεταί ποτε ζῶντας τὸ λοιπὸν οὔ τε τῆς νεοζύγου νύμφης τεκνώσει παῖδ  , ἐπεὶ κακῶς κακὴν θανεῖν σφ ἀνάγκη τοῖς ἐμοῖσι φαρμάκοις 0 .
μηδείς με φαύλην κ ἀσθενῆ νομιζέτω μηδ  ἡσυχαίαν , ἀλλὰ θατέρου τρόπου , βαρεῖαν ἐχθροῖς καὶ φίλοισιν εὐμενῆ ·
τῶν γὰρ τοιούτων εὐκλεέστατος βίος 0 .
ἐπείπερ ἡμῖν τόνδ ἐκοίνωσας λόγον , σέ τ   ὠφελεῖν θέλουσα , καὶ νόμοις βροτῶν ξυλλαμβάνουσα , δρᾶν σ ἀπεννέπω τάδε .
οὐκ ἔστιν ἄλλως ·
σοὶ δὲ συγγνώμη λέγειν τάδ  ἐστί , μὴ πάσχουσαν , ὡς ἐγώ , κακῶς 0 .
ἀλλὰ κτανεῖν σὸν σπέρμα τολμήσεις , γύναι ;
οὕτω γὰρ ἂν μάλιστα δηχθείη πόσις .
σὺ δ ἂν γένοιό γ ἀθλιωτάτη γυνή .
περισσοὶ πάντες οὑν μέσῳ λόγοι 0 .
ἀλλ  εἶα χώρει καὶ κόμιζ  Ἰάσονα ·
ἐς πάντα γὰρ δὴ σοὶ τὰ πιστὰ χρώμεθα .
λέξῃς δὲ μηδὲν τῶν ἐμοὶ δεδογμένων , εἴπερ φρονεῖς εὖ δεσπόταις γυνή τ ἔφυς .
ἐρεχθεΐδαι τὸ παλαιὸν ὄλβιοι καὶ θεῶν παῖδες μακάρων , ἱερᾶς χώρας ἀπορθήτου τ ἄπο , φερβόμενοι κλεινοτάταν σοφίαν , αἰεὶ διὰ λαμπροτάτου βαίνοντες ἁβρῶς αἰθέρος , ἔνθα ποθ ἁγνὰς ἐννέα Πιερίδας Μούσας λέγουσι ξανθὰν Ἁρμονίαν φυτεῦσαι 0 ·
τοῦ καλλινάου τ ἐπὶ Κηφισοῦ ῥοαῖς τὰν Κύπριν κλῄζουσιν ἀφυσσαμέναν χώραν καταπνεῦσαι μετρίας ἀνέμων ἡδυπνόους αὔρας ·
αἰεὶ δ ἐπιβαλλομέναν χαίταισιν εὐώδη ῥοδέων πλόκον ἀνθέων τᾷ Σοφίᾳ παρέδρους πέμπειν Ἔρωτας , παντοίας ἀρετᾶς ξυνεργούς 0 .
πῶς οὖν ἱερῶν ποταμῶν ἢ πόλις 0 ;
ἦ φίλων πόμπιμός σε χώρα τὰν παιδολέτειραν ἕξει , τὰν οὐχ ὁσίαν μετ ἄλλων ;
σκέψαι τεκέων πλαγάν , σκέψαι φόνον οἷον αἴρῃ 0 .
μή , πρὸς γονάτων σε πάντη πάντως ἱκετεύομεν , τέκνα φονεύσῃς .
πόθεν θράσος ἢ φρενὸς ἢ χειρὶ τέκνων σέθεν καρδίᾳ τε λήψῃ δεινὰν προσάγουσα τόλμαν ;
πῶς δ ὄμματα προσβαλοῦσα τέκνοις ἄδακρυν μοῖραν σχήσεις φόνου ;
οὐ δυνάσῃ , παίδων ἱκετᾶν πιτνόντων , τέγξαι χέρα φοινίαν τλάμονι θυμῷ .
ἥκω κελευσθείς ·
καὶ γὰρ οὖσα δυσμενὴς οὔ τ ἂν ἁμάρτοις τοῦδέ γ  , ἀλλ ἀκούσομαι τί χρῆμα βούλῃ καινὸν ἐξ ἐμοῦ , γύναι .
ἰᾶσον , αἰτοῦμαί σε τῶν εἰρημένων συγγνώμον  εἶναι ·
τὰς δ ἐμὰς ὀργὰς φέρειν εἰκός σ  , ἐπεὶ νῷν πόλλ ὑπείργασται φίλα 0 .
ἐγὼ δ ἐμαυτῇ διὰ λόγων ἀφικόμην κ ἀλοιδόρησα ·
σχετλία , τί μαίνομαι καὶ δυσμεναίνω τοῖσι βουλεύουσιν εὖ , ἐχθρὰ δὲ γαίας κοιράνοις καθίσταμαι πόσει θ  , ὃς ἡμῖν δρᾷ τὰ συμφορώτατα , γήμας τύραννον καὶ κασιγνήτους τέκνοις ἐμοῖς φυτεύων ;
οὐκ ἀπαλλαχθήσομαι θυμοῦ  τί πάσχω ;
θεῶν ποριζόντων καλῶς 0 ;
οὐκ εἰσὶ μέν μοι παῖδες , οἶδα δὲ χθόνα φεύγοντας ἡμᾶς καὶ σπανίζοντας φίλων ;
ταῦτ  ἐννοήσασ  ᾐσθόμην ἀβουλίαν πολλὴν ἔχουσα καὶ μάτην θυμουμένη .
νῦν οὖν ἐπαινῶ ·
σωφρονεῖν τ ἐμοὶ δοκεῖς κῆδος τόδ ἡμῖν προσλαβών , ἐγὼ δ ἄφρων , ᾗ χρῆν μετεῖναι τῶνδε τῶν βουλευμάτων , καὶ ξυγγαμεῖν σοι , καὶ παρεστάναι λέχει νύμφην τε κηδεύουσαν ἥδεσθαι σέθεν 0 .
ἀλλ  ἐσμὲν οἷόν ἐσμεν , οὐκ ἐρῶ κακόν , γυναῖκες ·
οὔκουν χρῆν σ ὁμοιοῦσθαι κακοῖς , οὐδ  ἀντιτείνειν νήπι ἀντὶ νηπίων .
παριέμεσθα , καί φαμεν κακῶς φρονεῖν τότ  , ἀλλ ἄμεινον νῦν βεβούλευμαι τάδε ·
ὦ τέκνα τέκνα , δεῦτε , λείπετε στέγας , ἐξέλθετ  , ἀσπάσασθε καὶ προσείπατε πατέρα μεθ ἡμῶν , καὶ διαλλάχθηθ  ἅμα τῆς πρόσθεν ἔχθρας ἐς φίλους μητρὸς μέτα ·
σπονδαὶ γὰρ ἡμῖν καὶ μεθέστηκεν χόλος .
λάβεσθε χειρὸς δεξιᾶς ·
οἴμοι , κακῶν ὡς ἐννοοῦμαι δή τι τῶν κεκρυμμένων 0 .
ἆρ  , ὦ τέκν  , οὕτω καὶ πολὺν ζῶντες χρόνον φίλην ὀρέξετ  ὠλένην ;
τάλαιν ἐγώ , ὡς ἀρτίδακρύς εἰμι καὶ φόβου πλέα 0 .
χρόνῳ δὲ νεῖκος πατρὸς ἐξαιρουμένη ὄψιν τέρειναν τήνδ ἔπλησα δακρύων .
κ ἀμοὶ κατ ὄσσων χλωρὸν ὡρμήθη δάκρυ ·
καὶ μὴ προβαίη μεῖζον ἢ τὸ νῦν κακόν 0 .
αἰνῶ , γύναι , τάδ  , οὐ δ ἐκεῖνα μέμφομαι ·
εἰκὸς γὰρ ὀργὰς θῆλυ ποιεῖσθαι γένος γάμου παρεμπολῶντος ἀλλοίου πόσει 0 .
ἀλλ  ἐς τὸ λῷον σὸν μεθέστηκεν κέαρ , ἔγνως δὲ τὴν νικῶσαν , ἀλλὰ τῷ χρόνῳ , βουλήν ·
γυναικὸς ἔργα ταῦτα σώφρονος 0 .
ὑμῖν δέ , παῖδες , οὐκ ἀφροντίστως πατὴρ πολλὴν ἔθηκε σὺν θεοῖς σωτηρίαν ·
οἶμαι γὰρ ὑμᾶς τῆσδε γῆς Κορινθίας τὰ πρῶτ ἔσεσθαι σὺν κασιγνήτοις ἔτι .
ἀλλ  αὐξάνεσθε ·
τ ἄλλα δ ἐξεργάζεται πατήρ τε καὶ θεῶν ὅστις ἐστὶν εὐμενής ·
ἴδοιμι δ ὑμᾶς εὐτραφεῖς ἥβης τέλος μολόντας , ἐχθρῶν τῶν ἐμῶν ὑπερτέρους .
αὕτη , τί χλωροῖς δακρύοις τέγγεις κόρας , στρέψασα λευκὴν ἔμπαλιν παρηίδα ;
κ οὐκ ἀσμένη τόνδ ἐξ ἐμοῦ δέχῃ λόγον ;
οὐδέν 0 .
τέκνων τῶνδ ἐννοουμένη πέρι 0 .
θάρσει νυν ·
εὖ γὰρ τῶνδ ἐγὼ θήσω πέρι .
οὔτοι σοῖς ἀπιστήσω λόγοις ·
γυνὴ δὲ θῆλυ κ ἀπὶ δακρύοις ἔφυ .
τί δῆτα λίαν τοῖσδ ἐπιστένεις τέκνοις ;
ἔτικτον αὐτούς ·
ζῆν δ ὅτ  ἐξηύχου τέκνα , ἐσῆλθέ μ οἶκτος εἰ γενήσεται τάδε .
ἀλλ  ὧνπερ οὕνεκ εἰς ἐμοὺς ἥκεις λόγους , τὰ μὲν λέλεκται , τῶν δ ἐγὼ μνησθήσομαι .
ἐπεὶ τυράννοις γῆς μ ἀποστεῖλαι δοκεῖ  κ ἀμοὶ τάδ ἐστὶ λῷστα , γιγνώσκω καλῶς , μήτ  ἐμποδὼν σοὶ μή τε κοιράνοις χθονὸς ναίειν ·
δοκῶ γὰρ δυσμενὴς εἶναι δόμοις  ἡμεῖς μὲν ἐκ γῆς τῆσδ ἀπαίρομεν φυγῇ , παῖδες δ ὅπως ἂν ἐκτραφῶσι σῇ χερί , αἰτοῦ Κρέοντα τήνδε μὴ φεύγειν χθόνα .
οὐκ οἶδ ἂν εἰ πείσαιμι , πειρᾶσθαι δὲ χρή .
σὺ δ ἀλλὰ σὴν κέλευσον αἰτεῖσθαι πατρὸς γυναῖκα παῖδας τήνδε μὴ φεύγειν χθόνα .
μάλιστα , καὶ πείσειν γε δοξάζω σφ ἐγώ .
εἴπερ γυναικῶν ἐστι τῶν ἄλλων μία 0 .
συλλήψομαι δὲ τοῦδέ σοι κ ἀγὼ πόνου ·
πέμψω γὰρ αὐτῇ δῶρ ἃ καλλιστεύεται τῶν νῦν ἐν ἀνθρώποισιν , οἶδ ἐγώ , πολύ , λεπτόν τε πέπλον καὶ πλόκον χρυσήλατον παῖδας φέροντας .
ἀλλ ὅσον τάχος χρεὼν κόσμον κομίζειν δεῦρο προσπόλων τινά 0 .
εὐδαιμονήσει δ οὐχ ἕν , ἀλλὰ μυρία , ἀνδρός τ ἀρίστου σοῦ τυχοῦσ ὁμευνέτου κεκτημένη τε κόσμον ὅν ποθ Ἥλιος πατρὸς πατὴρ δίδωσιν ἐκγόνοισιν οἷς .
λάζυσθε φερνὰς τάσδε , παῖδες , ἐς χέρας καὶ τῇ τυράννῳ μακαρίᾳ νύμφῃ δότε φέροντες ·
οὔτοι δῶρα μεμπτὰ δέξεται .
τί δ  , ὦ ματαία , τῶνδε σὰς κενοῖς χέρας 0 ;
δοκεῖς σπανίζειν δῶμα βασίλειον πέπλων , δοκεῖς δὲ χρυσοῦ ;
σῷζε , μὴ δίδου τάδε .
εἴπερ γὰρ ἡμᾶς ἀξιοῖ λόγου τινὸς γυνή , προθήσει χρημάτων , σάφ οἶδ  ἐγώ .
μή μοι σύ 0 ·
πείθειν δῶρα καὶ θεοὺς λόγος 0 ·
χρυσὸς δὲ κρείσσων μυρίων λόγων βροτοῖς 0 .
κείνης ὁ δαίμων , κεῖνα νῦν αὔξει θεός , νέα τυραννεῖ ·
τῶν δ ἐμῶν παίδων φυγὰς ψυχῆς ἂν ἀλλαξαίμεθ  , οὐ χρυσοῦ μόνον .
ἀλλ  , ὦ τέκν  , εἰσελθόντε πλουσίους δόμους πατρὸς νέαν γυναῖκα , δεσπότιν δ ἐμήν , ἱκετεύετ  , ἐξαιτεῖσθε μὴ φυγεῖν χθόνα , κόσμον διδόντες  τοῦδε γὰρ μάλιστα δεῖ  ἐς χεῖρ ἐκείνης δῶρα δέξασθαι τάδε .
ἴθ  ὡς τάχιστα ·
μητρὶ δ ὧν ἐρᾷ τυχεῖν εὐάγγελοι γένοισθε πράξαντες καλῶς .
νῦν ἐλπίδες οὐκέτι μοι παίδων ζόας , οὐκέτι 0 ·
στείχουσι γὰρ ἐς φόνον ἤδη .
δέξεται νύμφα χρυσέων ἀναδεσμῶν δέξεται δύστανος ἄταν ·
ξανθᾷ δ ἀμφὶ κόμᾳ θήσει τὸν Ἅιδα κόσμον αὐτὰ χεροῖν .
πείσει χάρις ἀμβρόσιός τ αὐγὰ πέπλων χρυσέων τευκτὸν στέφανον περιθέσθαι ·
νερτέροις δ ἤδη πάρα νυμφοκομήσει .
τοῖον εἰς ἕρκος πεσεῖται καὶ μοῖραν θανάτου δύστανος ·
ἄταν δ  οὐχ ὑπεκφεύξεται .
σὺ δ  , ὦ τάλαν , ὦ κακόνυμφε κηδεμὼν τυράννων , παισὶν οὐ κατειδὼς ὄλεθρον βιοτᾷ προσάγεις ἀλόχῳ τε σᾷ στυγερὸν θάνατον .
δύστανε μοίρας ὅσον παροίχῃ 0 .
μεταστένομαι δὲ σὸν ἄλγος , ὦ τάλαινα παίδων μᾶτερ , ἃ φονεύσεις τέκνα νυμφιδίων ἕνεκεν λεχέων , ἅ σοι προλιπὼν ἀνόμως ἄλλᾳ ξυνοικεῖ πόσις συνεύνῳ .
δέσποιν  , ἀφεῖνται παῖδες οἵδε σοὶ φυγῆς , καὶ δῶρα νύμφη βασιλὶς ἀσμένη χεροῖν ἐδέξατ  ·
εἰρήνη δὲ τ ἀκεῖθεν τέκνοις 0 .
ἔα 0 .
τί συγχυθεῖσ  ἕστηκας ἡνίκ εὐτυχεῖς ;
τάδ  οὐ ξυνῳδὰ τοῖσιν ἐξηγγελμένοις .
αἰαῖ μάλ αὖθις 0 .
μῶν τιν ἀγγέλλων τύχην οὐκ οἶδα , δόξης δ ἐσφάλην εὐαγγέλου ;
ἤγγειλας οἷ ἤγγειλας ·
οὐ σὲ μέμφομαι . ·
τί δαὶ κατηφεῖς ὄμμα καὶ δακρυρροεῖς ;
πολλή μ ἀνάγκη , πρέσβυ 0 ·
ταῦτα γὰρ θεοὶ κ ἀγὼ κακῶς φρονοῦσ ἐμηχανησάμην .
κάτει τοι καὶ σὺ πρὸς τέκνων ἔτι .
ἄλλους κατάξω πρόσθεν ἡ τάλαιν ἐγώ 0 .
οὔτοι μόνη σὺ σῶν ἀπεζύγης τέκνων ·
κούφως φέρειν χρὴ θνητὸν ὄντα συμφοράς .
ἀλλὰ βαῖνε δωμάτων ἔσω καὶ παισὶ πόρσυν  οἷα χρὴ καθ ἡμέραν .
ὦ τέκνα τέκνα , σφῷν μὲν ἔστι δὴ πόλις καὶ δῶμ  , ἐν ᾧ , λιπόντες ἀθλίαν ἐμέ , οἰκήσετ  αἰεὶ μητρὸς ἐστερημένοι ·
ἐγὼ δ ἐς ἄλλην γαῖαν εἶμι δὴ φυγάς , πρὶν σφῷν ὀνάσθαι κ ἀπιδεῖν εὐδαίμονας , πρὶν λέκτρα καὶ γυναῖκα καὶ γαμηλίους εὐνὰς ἀγῆλαι λαμπάδας τ ἀνασχεθεῖν .
ὦ δυστάλαινα τῆς ἐμῆς αὐθαδίας 0 .
ἄλλως ἄρ ὑμᾶς , ὦ τέκν  , ἐξεθρεψάμην , ἄλλως δ ἐμόχθουν καὶ κατεξάνθην πόνοις , στερρὰς ἐνεγκοῦσ ἐν τόκοις ἀλγηδόνας .
ἦ μήν ποθ ἡ δύστηνος εἶχον ἐλπίδας πολλὰς ἐν ὑμῖν , γηροβοσκήσειν τ ἐμὲ καὶ κατθανοῦσαν χερσὶν εὖ περιστελεῖν , ζηλωτὸν ἀνθρώποισι ·
νῦν δ ὄλωλε δὴ γλυκεῖα φροντίς .
σφῷν γὰρ ἐστερημένη λυπρὸν διάξω βίοτον ἀλγεινόν τ ἐμοί .
ὑμεῖς δὲ μητέρ οὐκέτ  ὄμμασιν φίλοις ὄψεσθ  , ἐς ἄλλο σχῆμ ἀποστάντες βίου .
τί προσδέρκεσθέ μ ὄμμασιν , τέκνα ;
τί προσγελᾶτε τὸν πανύστατον γέλων ;
τί δράσω ;
καρδία γὰρ οἴχεται , γυναῖκες , ὄμμα φαιδρὸν ὡς εἶδον τέκνων .
οὐκ ἂν δυναίμην ·
χαιρέτω βουλεύματα τὰ πρόσθεν ·
ἄξω παῖδας ἐκ γαίας ἐμούς .
τί δεῖ με πατέρα τῶνδε τοῖς τούτων κακοῖς λυποῦσαν αὐτὴν δὶς τόσα κτᾶσθαι κακά ;
οὐ δῆτ ἔγωγε 0 .
χαιρέτω βουλεύματα .
καίτοι τί πάσχω ;
βούλομαι γέλωτ ὀφλεῖν ἐχθροὺς μεθεῖσα τοὺς ἐμοὺς ἀζημίους ;
τολμητέον τάδ  .
ἀλλὰ τῆς ἐμῆς κάκης , τὸ καὶ προσέσθαι μαλθακοὺς λόγους φρενί 0 .
χωρεῖτε , παῖδες , ἐς δόμους .
ὅτῳ δὲ μὴ θέμις παρεῖναι τοῖς ἐμοῖσι θύμασιν , αὐτῷ μελήσει 0 ·
χεῖρα δ οὐ διαφθερῶ .
ἆ ἆ .
μὴ δῆτα , θυμέ , μὴ σύ γ ἐργάσῃ τάδε ·
ἔασον αὐτούς , ὦ τάλαν , φεῖσαι τέκνων ·
ἐκεῖ μεθ ἡμῶν ζῶντες εὐφρανοῦσί σε .
μὰ τοὺς παρ Ἅιδῃ νερτέρους ἀλάστορας , οὔτοι ποτ ἔσται τοῦθ ὅπως ἐχθροῖς ἐγὼ παῖδας παρήσω τοὺς ἐμοὺς καθυβρίσαι .
πάντως πέπρακται ταῦτα κ οὐκ ἐκφεύξεται .
καὶ δὴ  πὶ κρατὶ στέφανος , ἐν πέπλοισι δὲ νύμφη τύραννος ὄλλυται , σάφ οἶδ  ἐγώ 0 .
ἀλλ  , εἶμι γὰρ δὴ τλημονεστάτην ὁδόν , καὶ τούσδε πέμψω τλημονεστέραν ἔτι , παῖδας προσειπεῖν βούλομαι .
δότ  , ὦ τέκνα , δότ  ἀσπάσασθαι μητρὶ δεξιὰν χέρα .
ὦ φιλτάτη χείρ , φίλτατον δέ μοι στόμα καὶ σχῆμα καὶ πρόσωπον εὐγενὲς τέκνων , εὐδαιμονοῖτον , ἀλλ ἐκεῖ 0 ·
τὰ δ ἐνθάδε πατὴρ ἀφείλετ  .
ὦ γλυκεῖα προσβολή , ὦ μαλθακὸς χρὼς πνεῦμά θ ἥδιστον τέκνων 0 .
χωρεῖτε χωρεῖτ  ·
οὐκέτ εἰμὶ προσβλέπειν οἵα τε πρὸς ὑμᾶς , ἀλλὰ νικῶμαι κακοῖς .
καὶ μανθάνω μὲν οἷα δρᾶν μέλλω κακά , θυμὸς δὲ κρείσσων τῶν ἐμῶν βουλευμάτων , ὅσπερ μεγίστων αἴτιος κακῶν βροτοῖς 0 1 .
πολλάκις ἤδη διὰ λεπτοτέρων μύθων ἔμολον καὶ πρὸς ἁμίλλας ἦλθον μείζους ἢ χρὴ γενεὰν θῆλυν ἐρευνᾶν ·
ἀλλὰ γὰρ ἔστιν μοῦσα καὶ ἡμῖν , ἣ προσομιλεῖ σοφίας ἕνεκεν ·
πάσαισι μὲν οὔ 0 ·
παῦρον δὲ δὴ γένος ἐν πολλαῖς εὕροις ἂν ἴσως κ οὐκ ἀπόμουσον τὸ γυναικῶν 0 .
καί φημι βροτῶν οἵτινές εἰσιν πάμπαν ἄπειροι μη δ ἐφύτευσαν παῖδας , προφέρειν εἰς εὐτυχίαν τῶν γειναμένων .
οἱ μὲν ἄτεκνοι δι ἀπειροσύνην εἴθ  ἡδὺ βροτοῖς εἴ τ ἀνιαρὸν παῖδες τελέθουσ οὐχὶ τυχόντες πολλῶν μόχθων ἀπέχονται 0 1 ·
οἷσι δὲ τέκνων ἔστιν ἐν οἴκοις γλυκερὸν βλάστημ  , ὁρῶ μελέτῃ κατατρυχομένους τὸν ἅπαντα χρόνον , πρῶτον μὲν ὅπως θρέψουσι καλῶς βίοτόν θ ὁπόθεν λείψουσι τέκνοις ·
ἔτι δ ἐκ τούτων εἴ τ ἐπὶ φλαύροις εἴτ  ἐπὶ χρηστοῖς μοχθοῦσι , τόδ ἐστὶν ἄδηλον 0 .
ἓν δὲ τὸ πάντων λοίσθιον ἤδη πᾶσιν κατερῶ θνητοῖσι κακόν ·
καὶ δὴ γὰρ ἅλις βίοτόν θ ηὗρον σῶμά τ ἐς ἥβην ἤλυθε τέκνων χρηστοί τ ἐγένοντ  ·
εἰ δὲ κυρήσαι δαίμων οὕτως , φροῦδος ἐς Ἅιδην θάνατος προφέρων σώματα τέκνων 0 .
πῶς οὖν λύει πρὸς τοῖς ἄλλοις τήνδ  ἔτι λύπην ἀνιαροτάτην παίδων ἕνεκεν θνητοῖσι θεοὺς ἐπιβάλλειν ;
φίλαι , πάλαι τοι προσμένουσα τὴν τύχην καραδοκῶ τ ἀκεῖθεν οἷ προβήσεται .
καὶ δὴ δέδορκα τόνδε τῶν Ἰάσονος στείχοντ  ὀπαδῶν ·
πνεῦμα δ ἠρεθισμένον δείκνυσιν ὥς τι καινὸν ἀγγελεῖ κακόν .
ὦ δεινὸν ἔργον παρανόμως εἰργασμένη , Μήδεια , φεῦγε φεῦγε , μή τε ναΐαν λιποῦσ  ἀπήνην μή τ ὄχον πεδοστιβῆ .
τί δ ἄξιόν μοι τῆσδε τυγχάνει φυγῆς ;
ὄλωλεν ἡ τύραννος ἀρτίως κόρη Κρέων θ ὁ φύσας φαρμάκων τῶν σῶν ὕπο .
κάλλιστον εἶπας μῦθον , ἐν δ εὐεργέταις τὸ λοιπὸν ἤδη καὶ φίλοις ἐμοῖς ἔσῃ .
φρονεῖς μὲν ὀρθὰ κοὐ μαίνῃ , γύναι , ἥτις , τυράννων ἑστίαν ᾐκισμένη , χαίρεις κλύουσα κοὐ φοβῇ τὰ τοιάδε ;
ἔχω τι κ ἀγὼ τοῖς γε σοῖς ἐναντίον λόγοισιν εἰπεῖν ·
ἀλλὰ μὴ σπέρχου , φίλος , λέξον δέ ·
πῶς ὤλοντο ;
δὶς τόσον γὰρ ἂν τέρψειας ἡμᾶς , εἰ τεθνᾶσι παγκάκως .
ἐπεὶ τέκνων σῶν ἦλθε δίπτυχος γονὴ σὺν πατρί , καὶ παρῆλθε νυμφικοὺς δόμους , ἥσθημεν οἵπερ σοῖς ἐκάμνομεν κακοῖς δμῶες ·
δι ὤτων δ εὐθὺς ἦν πολὺς λόγος σὲ καὶ πόσιν σὸν νεῖκος ἐσπεῖσθαι τὸ πρίν .
κυνεῖ δ ὃ μέν τις χεῖρ  , ὃ δὲ ξανθὸν κάρα παίδων 0 ·
ἐγὼ δὲ κ αὐτὸς ἡδονῆς ὕπο στέγας γυναικῶν σὺν τέκνοις ἅμ ἑσπόμην .
δέσποινα δ ἣν νῦν ἀντὶ σοῦ θαυμάζομεν , πρὶν μὲν τέκνων σῶν εἰσιδεῖν ξυνωρίδα , πρόθυμον εἶχ ὀφθαλμὸν εἰς Ἰάσονα 0 ·
ἔπειτα μέντοι πρ οὐκαλύψατ  ὄμματα λευκήν τ ἀπέστρεψ  ἔμπαλιν παρηίδα , παίδων μυσαχθεῖσ  εἰσόδους ·
πόσις δὲ σὸς ὀργάς τ ἀφῄρει καὶ χόλον νεάνιδος λέγων τάδ  ·
Οὐ μὴ δυσμενὴς ἔσῃ φίλοις , παύσῃ δὲ θυμοῦ καὶ πάλιν στρέψεις κάρα , φίλους νομίζουσ οὕσπερ ἂν πόσις σέθεν , δέξῃ δὲ δῶρα καὶ παραιτήσῃ πατρὸς φυγὰς ἀφεῖναι παισὶ τοῖσδ  , ἐμὴν χάριν 0 ;
ἣ δ ὡς ἐσεῖδε κόσμον , οὐκ ἠνέσχετο , ἀλλ  ᾔνεσ  ἀνδρὶ πάντα , καὶ πρὶν ἐκ δόμων μακρὰν ἀπεῖναι πατέρα καὶ παῖδας , λαβοῦσα πέπλους ποικίλους ἠμπέσχετο , χρυσοῦν τε θεῖσα στέφανον ἀμφὶ βοστρύχοις λαμπρῷ κατόπτρῳ σχηματίζεται κόμην , ἄψυχον εἰκὼ προσγελῶσα σώματος .
κ ἄπειτ  ἀναστᾶσ  ἐκ θρόνων διέρχεται στέγας , ἁβρὸν βαίνουσα παλλεύκῳ ποδί , δώροις ὑπερχαίρουσα , πολλὰ πολλάκις τένοντ  ἐς ὀρθὸν ὄμμασι σκοπουμένη .
τ οὐνθένδε μέντοι δεινὸν ἦν θέαμ ἰδεῖν ·
χροιὰν γὰρ ἀλλάξασα λεχρία πάλιν χωρεῖ τρέμουσα κῶλα καὶ μόλις φθάνει θρόνοισιν ἐμπεσοῦσα μὴ χαμαὶ πεσεῖν .
καί τις γεραιὰ προσπόλων , δόξασά που ἢ Πανὸς ὀργὰς ἢ τινὸς θεῶν μολεῖν , ἀνωλόλυξε , πρίν γ ὁρᾷ διὰ στόμα χωροῦντα λευκὸν ἀφρόν , ὀμμάτων τ ἄπο κόρας στρέφουσαν , αἷμά τ οὐκ ἐνὸν χροΐ ·
εἶτ  ἀντίμολπον ἧκεν ὀλολυγῆς μέγαν κωκυτόν .
εὐθὺς δ ἣ μὲν ἐς πατρὸς δόμους ὥρμησεν , ἣ δὲ πρὸς τὸν ἀρτίως πόσιν φράσουσα νύμφης συμφοράν 0 1 ·
ἅπασα δὲ στέγη πυκνοῖσιν ἐκτύπει δρομήμασιν .
ἤδη δ ἀνέλκων κῶλον ἔκπλεθρον δρόμου ταχὺς βαδιστὴς τερμόνων ἂν ἥπτετο , ἣ δ ἐξ ἀναύδου καὶ μύσαντος ὄμματος δεινὸν στενάξασ  ἡ τάλαιν ἠγείρετο .
διπλοῦν γὰρ αὐτῇ πῆμ ἐπεστρατεύετο ·
χρυσοῦς μὲν ἀμφὶ κρατὶ κείμενος πλόκος θαυμαστὸν ἵει νᾶμα παμφάγου πυρός , πέπλοι δὲ λεπτοί , σῶν τέκνων δωρήματα , λεπτὴν ἔδαπτον σάρκα τῆς δυσδαίμονος .
φεύγει δ ἀναστᾶσ  ἐκ θρόνων πυρουμένη , σείουσα χαίτην κρᾶτά τ ἄλλοτ  ἄλλοσε , ῥῖψαι θέλουσα στέφανον ·
ἀλλ ἀραρότως σύνδεσμα χρυσὸς εἶχε , πῦρ δ  , ἐπεὶ κόμην ἔσεισε , μᾶλλον δὶς τόσως ἐλάμπετο .
πίτνει δ ἐς οὖδας συμφορᾷ νικωμένη , πλὴν τῷ τεκόντι κάρτα δυσμαθὴς ἰδεῖν 0 ·
οὔτ  ὀμμάτων γὰρ δῆλος ἦν κατάστασις οὔτ  εὐφυὲς πρόσωπον , αἷμα δ ἐξ ἄκρου ἔσταζε κρατὸς συμπεφυρμένον πυρί , σάρκες δ ἀπ  ὀστέων ὥστε πεύκινον δάκρυ γναθμοῖς ἀδήλοις φαρμάκων ἀπέρρεον , δεινὸν θέαμα ·
πᾶσι δ ἦν φόβος θιγεῖν νεκροῦ ·
τύχην γὰρ εἴχομεν διδάσκαλον .
πατὴρ δ ὁ τλήμων συμφορᾶς ἀγνωσίᾳ ἄφνω προσελθὼν δῶμα προσπίτνει νεκρῷ ·
ᾤμωξε δ εὐθύς , καὶ περιπτύξας χέρας κυνεῖ προσαυδῶν τοιάδ  ·
ὦ δύστηνε παῖ , τίς σ ὧδ  ἀτίμως δαιμόνων ἀπώλεσε ;
τίς τὸν γέροντα τύμβον ὀρφανὸν σέθεν τίθησιν ;
οἴμοι , συνθάνοιμί σοι , τέκνον .
ἐπεὶ δὲ θρήνων καὶ γόων ἐπαύσατο , χρῄζων γεραιὸν ἐξαναστῆσαι δέμας προσείχεθ  ὥστε κισσὸς ἔρνεσιν δάφνης λεπτοῖσι πέπλοις , δεινὰ δ ἦν παλαίσματα ·
ὃ μὲν γὰρ ἤθελ ἐξαναστῆσαι γόνυ , ἣ δ ἀντελάζυτ  .
εἰ δὲ πρὸς βίαν ἄγοι , σάρκας γεραιὰς ἐσπάρασσ  ἀπ ὀστέων .
χρόνῳ δ ἀπέσβη καὶ μεθῆχ  ὁ δύσμορος ψυχήν ·
κακοῦ γὰρ οὐκέτ ἦν ὑπέρτερος .
κεῖνται δὲ νεκροὶ παῖς τε καὶ γέρων πατὴρ πέλας , ποθεινὴ δακρύοισι συμφορά .
καί μοι τὸ μὲν σὸν ἐκποδὼν ἔστω λόγου ·
γνώσῃ γὰρ αὐτὴ ζημίας ἀποστροφήν .
τὰ θνητὰ δ οὐ νῦν πρῶτον ἡγοῦμαι σκιάν , οὐδ  ἂν τρέσας εἴποιμι τοὺς σοφοὺς βροτῶν δοκοῦντας εἶναι καὶ μεριμνητὰς λόγων τούτους μεγίστην ζημίαν ὀφλισκάνειν .
θνητῶν γὰρ οὐδείς ἐστιν εὐδαίμων ἀνήρ ·
ὄλβου δ ἐπιρρυέντος εὐτυχέστερος ἄλλου γένοιτ ἂν ἄλλος , εὐδαίμων δ ἂν οὔ .
ἔοιχ  ὁ δαίμων πολλὰ τῇδ ἐν ἡμέρᾳ κακὰ ξυνάπτειν ἐνδίκως Ἰάσονι .
ὦ τλῆμον , ὥς σου συμφορὰς οἰκτίρομεν , κόρη Κρέοντος , ἥτις εἰς Ἅιδου δόμους οἴχῃ γάμων ἕκατι τῶν Ἰάσονος .
φίλαι , δέδοκται τ οὔργον ὡς τάχιστά μοι παῖδας κτανούσῃ τῆσδ ἀφορμᾶσθαι χθονός , καὶ μὴ σχολὴν ἄγουσαν ἐκδοῦναι τέκνα ἄλλῃ φονεῦσαι δυσμενεστέρᾳ χερί .
πάντως σφ ἀνάγκη κατθανεῖν 0 ·
ἐπεὶ δὲ χρή , ἡμεῖς κτενοῦμεν , οἵπερ ἐξεφύσαμεν .
ἀλλ  εἶ ὁπλίζου , καρδία .
τί μέλλομεν τὰ δεινὰ κ ἀναγκαῖα μὴ πράσσειν κακά ;
ἄγ  , ὦ τάλαινα χεὶρ ἐμή , λαβὲ ξίφος , λάβ  , ἕρπε πρὸς βαλβῖδα λυπηρὰν βίου , καὶ μὴ κακισθῇς μη δ ἀναμνησθῇς τέκνων , ὡς φίλταθ  , ὡς ἔτικτες ·